Hjuono įlanka
7°00′ p. pl. 147°27′ r. ilg.﻿ / ﻿7.000°š. pl. 147.450°r. ilg.﻿ / 7.000; 147.450 Hjuono įlanka Hjuono įlanka (angl. Huon Gulf) – Saliamono jūros įlanka, įsiterpianti į rytinius Naujosios Gvinėjos salos krantus. Tęsiasi 160 km, nuo Kreteno kyšulio Hjuono pusiasalyje šiaurėje iki Vordo Hanto kyšulio pietuose. Į salą įsiterpia 105 km. Pakrantės kalnuotos – per Hjuono pusiasalio pakrantę driekiasi Raulinsono kalnai, per Papua pusiasalio pakrantę – Kuperio ir Bovutu kalnai. Įteka Markamo upė. Pagrindiniai uostai – Laė, Salamua, Morobė. Visą 275 km ilgio Hjuono įlankos pakrantę 1873–1873 m. nužymėjo britų jūrininkas Džonas Morsbis.